Ә. Ш. Әбдриев исемендәге «Җир һәм кешеләр» музее (Иске Шәйморза)

Ә. Ш. Әбдриев исемендәге «Җир һәм кешеләр» музее () — Татарстанның Чүпрәле районы Иске Шәйморза авылында урнашкан муниципаль мәдәният оешмасы (музей). Чүпрәле районы туган якны өйрәнү музее филиалы. Авыл тарихы, 15px Социалистик Хезмәт Каһарманы Әхмәтгәрәй Шакирҗан улы Әбдриевның тормыш юлы, татар һәм чуаш халкының мәдәнияте белән таныштыра.

 Тарих 
1956 елда материаллар җыю эше башланган. Тарих укытучысы Әминә Заһит кызы Азизова башлап йөри. Музейны нигезләүче — күмәк хуҗалык рәисе Әхмәтгәрәй Шакирҗан улы Әбдриев (1923—2005) — Социалистик Хезмәт Каһарманы, 3 Ленин ордены, Октябрь Инкыйлабы ордены кавалеры.

1982 елның 26 маенда музей рәсми төстә ачылган.

 Экспонатлар 
Музей фондында 9 500 (төп фондта 7 000) саклау берәмлеге. Экспозиция авыл тарихын чагылдыра. 9 күргәзмә залы булдырылган. Этнография залы XIX гасыр азагы — ХХ гасыр башы татар һәм чуаш халкының көнкүреш җиһазлары һәм кием тупланмасын күрсәтә. Экспозициядә шулай ук татар гаиләсенең торак йорты интерьеры торгызылган. Башка залларда Октябрь инкыйлабыннан соңгы авыл тарихы, пионер һәм комсомол оешмалары төзелеше тарихы, авылда күмәк хуҗалык оешу, Бөек Ватан сугышы чоры тасвирлана.

Чүпрәле районы хакимияте заказы буенча Ә. Ш. Әбдриевның 75 яшенә сынчы Альфред Хәйрулла улы Габдрәшитов аның бюстын эшли. Бюст музейга бүләк ителгән  Бюст Абдреева Ахметгарея Шакирзяновича.

 Экскурсияләр 
 Иске Шәйморза авылы тарихы
 Иске Шәйморза кешеләре
 Бөек Ватан сугышы елларында 
 Авылда пионер һәм комсомол оешмаларын оештыручылар
 Хезмәт даны
 Әхмәтгәрәй Әбдриевның тормыш юлы
 Күмәк хуҗалык оешу
 Габдулла Рәхимкулов
 Татар милли гореф-гадәтләре

 Сылтамалар 
   Музей «Земля и люди»имени А. Ш. Абдреева. tatfrontu.ru
  Музей «Земля и люди» имени А. Ш. Абдреева. Музеи России

 Искәрмәләр 

Төркем:Әлифба буенча музейлар
Төркем:Чүпрәле районы музейлары
Төркем:Туган якны өйрәнү музейлары